Zápis
z ustanovujúceho zastupiteľstva obce Jaslovské Bohunice, konaného dňa 15.11.2014 o 17,00 hod. v sobášnej miestnosti Obecného úradu, nám sv. Michala 344/8

K bodu č.1  
Otvorenie zastupiteľstva
Starostka Božena Krajčovičová otvorila ustanovujúce zasadnutie obecného zastupiteľstva a privítala všetkých prítomných. 

K bodu 2 
Určenie zapisovateľov a overovateľov 
Starostka Božena Krajčovičová určila za zapisovateľku Boženu Hideghétiovú a za overovateľov Ing. Ľuboša Bokora aViliama Čapkoviča.

K bodu 3.   
Oznámenie výsledkov volieb do orgánov samosprávy obce konaných 15.11.2014      
S výsledkami volieb do orgánov samosprávy obce Jaslovské Bohunice, ktoré sa konali 15.11.2014 oboznámila prítomných predsedníčka MVK Ing. Petra Polakovičová. Kópia Zápisnice MVK je prílohou zápisu. 

K bodu č. 4   
Zloženie sľubu novozvoleného starostu, prevzatie insígnií a vedenia ustanovujúceho zasadnutia zastupiteľstva novozvoleným starostom
Po prečítaní sľubu Božena Krajčovičová predpísaným spôsobom zložila sľub starostu. Sľub je prílohou zápisu. Potom je predsedníčka MVK Ing. Petra Polakovičová odovzdala insígnie a Osvedčenie o zvolení.

K bodu č.5
 Zloženie sľubu poslancov novozvoleného obecného zastupiteľstva
 Starostka Božena Krajčovičová prečítala sľub poslanca a postupne v abecednom poradí po vyzvaní pristúpili novozvolení poslanci  k starostke, nahlas povedali Sľubujem a podpísali sľub a čestné vyhlásenie o tom, že nevykonávajú funkciu nezlučiteľnú s funkciou poslanca. Následne im starostka odovzdala Osvedčenie o zvolení.
Sľuby poslancov aj vyhlásenie o nezlučiteľnosti sú prílohou zápisu.

K bodu č.6
Príhovor novozvoleného starostu obce
Vo svojom príhovore poďakovala všetkým občanom za vysokú účasť vo voľbách, poďakovala aj poslancom z končiaceho volebného obdobia za prácu, ktorú vykonávali v prospech obce. Poďakovala aj všetkým zamestnancom obce, občanom, organizáciám a spolkom na území obce, ktoré sa podieľali na jej zveľaďovaní a prispeli k šíreniu jej dobrého mena. Vyslovila presvedčenie, že toto bude pokračovať a novozvolené zastupiteľstvo dôveru získanú vo voľbách nesklame. Netreba sa báť problémov, treba ich riešiť a vziať na seba zodpovednosť. Treba vyvinúť čo najväčšie úsilie, aby sa v nasledujúcom 4-ročnom období splnilo čo najviac predsavzatí a tak bolo aj veľa spokojných občanov.
Potom požiadal o slovo poslanec Ing. Štefan Dubovský - poďakoval za prácu starostke, ktorá všetko rieši k spokojnosti občanov a veľký prínos vidí v tom, že sa ukončila konfrontačná politika. Taktiež poďakoval poslancom za odvedenú prácu v predchádzajúcom volebnom období.

K bodu č.7
Schválenie programu ustanovujúceho zasadnutia obecného zastupiteľstva
Starostka Božena Krajčovičová skonštatovala, že prítomní sú všetci poslanci, 9 z 9, čo je 100% a teda je uznášaniaschopné. Prečítala od bodu č.8 program zastupiteľstva:
      8.   Voľba mandátovej komisie, návrhovej komisie a volebnej komisie. 
      9.   Oznámenie o poverení zástupcu starostky obce 
      10. Poverenie poslanca obecného zastupiteľstva, ktorý bude oprávnený zvolávať a viesť   
            zasadnutia obecného zastupiteľstva. 
      11. Diskusia. 
      12. Záver. 
Poslanci nemali k nemu žiadne pozmeňujúce návrhy, preto dala o ňom hlasovať:

Uznesenie  1/VII 	
Obecné zastupiteľstvo obce Jaslovské Bohunice schvaľuje predložený návrh programu rokovania ustanovujúceho zasadnutia obecného zastupiteľstva obce Jaslovské Bohunice tak, ako bol preložený.
Hlasovanie poslancov: prítomných poslancov: 9
Potrebné kvórum na schválenie: nadpolovičná väčšina prítomných, t.j. 5 a viac
Hlasovanie poslancov:
       za:          9  (Ing. Ľuboš Bokor, Viliam Čapkovič, Ing. Štefan Dubovský, Miroslav Gajarský,
                          Ing. Miroslav Lehuta, Ing. Pavol Miklošovič, Ján Pekarovič, Ing, Vladimír Pekár, 
                          Ing. Peter Slivenský)
    proti:          0
    zdržal sa:   0
Uznesenie schválené.

K bodu č.8.   
Voľba mandátovej komisie, návrhovej komisie a volebnej komisie
Starostka Božena Krajčovičová predložila návrhy na zloženie pracovných komisií pri obecnom zastupiteľstve a oboznámila s ich náplňou činnosti počas celého volebného obdobie:
Do návrhovej komisie navrhla poslancov:
Ing. Pavol Miklošovič – predseda
Ing. Miroslav Lehuta - člen
Miroslav Gajarský – člen
- sledovať priebeh rokovania zastupiteľstva, predkladať návrhy a obsah diskusie a predkladať k prerokúvaným bodom programu a k postupu rokovania návrhy uznesení.
K návrhu neboli žiadne pripomienky preto dala hlasovať o uznesení:

Uznesenie  2/VII 	
Obecné zastupiteľstvo obce Jaslovské Bohunice 
- volí návrhovú komisiu v zložení : Ing. Pavol Miklošovič - predseda
                                                          Ing. Miroslav Lehuta
                                                          Miroslav Gajarský
- ukladá návrhovej komisii sledovať priebeh rokovania zastupiteľstva, predkladané návrhy a obsah 
  diskusie a predkladať k prerokúvaným bodom programu a k postupu rokovania návrhy uznesení.
Hlasovanie poslancov: prítomných poslancov: 9
Potrebné kvórum na schválenie: nadpolovičná väčšina prítomných, t.j. 5 a viac
Hlasovanie poslancov:
       za:          9  (Ing. Ľuboš Bokor, Viliam Čapkovič, Ing. Štefan Dubovský, Miroslav Gajarský,
                          Ing. Miroslav Lehuta, Ing. Pavol Miklošovič, Ján Pekarovič, Ing, Vladimír Pekár, 
                          Ing. Peter Slivenský)
    proti:          0
    zdržal sa:   0
Uznesenie schválené.

Starostka obce požiadala návrhovú komisiu, aby v ďalšom rokovaní zastupiteľstva predkladala návrhy uznesení.
Potom navrhla zloženie mandátovej komisie z poslancov:
Viliam Čapkovič – predseda
Ing. Štefan Dubovský – člen
Ing. Vladimír Pekár – člen, ktorá bude mať za úlohu:
- overiť doklady o zložení sľubu novozvoleného starostu a novozvolených poslancov, zistiť, či nevykonávajú funkciu nezlučiteľnú s funkciou starostu, alebo poslanca a to na základe nimi predložených a vlastnoručne podpísaných čestných vyhlásení, podať o výsledku svojich zistení správu ustanovujúcemu zasadnutiu obecného zastupiteľstva, súčasne mandátová komisia plní aj úlohu vyplývajúcu zo zákona o ochrane verejného záujmu pri výkone funkcií verejných funkcionárov a preskúmava predložené oznámenie starostky obce o majetkových pomeroch.
Poslanci nemali žiadne pozmeňujúce návrhy, preto predseda návrhovej komisie predložil návrh uznesenia: 

Uznesenie  3/VII 	
Obecné zastupiteľstvo obce Jaslovské Bohunice 
- volí mandátovú komisiu v zložení : Viliam Čapkovič - predseda
                                                             Ing. Štefan Dubovský - člen
                                                             Ing. Vladimír Pekár - člen,
- ukladá mandátovej komisii 
  overiť doklady o zložení sľubu novozvoleného starostu a novozvolených poslancov,
  zistiť, či nevykonávajú funkciu nezlučiteľnú s funkciou starostu, alebo poslanca a to na základe 
  nimi predložených a vlastnoručne podpísaných čestných vyhlásení, 
  podať o výsledku svojich zistení správu ustanovujúcemu zasadnutiu obecného zastupiteľstva.
Hlasovanie poslancov: prítomných poslancov: 9
Potrebné kvórum na schválenie: nadpolovičná väčšina prítomných, t.j. 5 a viac
Hlasovanie poslancov:
       za:          9  (Ing. Ľuboš Bokor, Viliam Čapkovič, Ing. Štefan Dubovský, Miroslav Gajarský,
                          Ing. Miroslav Lehuta, Ing. Pavol Miklošovič, Ján Pekarovič, Ing, Vladimír Pekár, 
                          Ing. Peter Slivenský)
    proti:          0
    zdržal sa:   0
Uznesenie schválené.

Starostka obce navrhla do volebnej komisie poslancov: 
Ing. Ľuboš Bokor - predseda
Ján Pekarovič - člen
Ing. Peter Slivenský - člen,
ktorá bude mať za úlohu dohliadať na priebeh volieb, vykonať v prípade tajného hlasovania sčítanie hlasov a podať obecnému zastupiteľstvu správu o výsledku volieb.
Poslanci nemali žiadne pozmeňujúce návrhy, preto predseda návrhovej komisie predložil návrh uznesenia: 

Uznesenie  4/VII 	
Obecné zastupiteľstvo obce Jaslovské Bohunice
- volí návrhovú komisiu v zložení:  Ing. Ľuboš Bokor - predseda
                                                          Ján Pekarovič - člen 
                                                          Ing. Peter Slivenský - člen,
- ukladá volebnej komisii dohliadať na priebeh volieb, vykonať v prípade tajného hlasovania sčítanie hlasov a podať obecnému zastupiteľstvu správu o výsledku volieb.
Hlasovanie poslancov: prítomných poslancov: 9
Potrebné kvórum na schválenie: nadpolovičná väčšina prítomných, t.j. 5 a viac
Hlasovanie poslancov:
       za:           9  (Ing. Ľuboš Bokor, Viliam Čapkovič, Ing. Štefan Dubovský, Miroslav Gajarský,
                           Ing. Miroslav Lehuta, Ing. Pavol Miklošovič, Ján Pekarovič, Ing, Vladimír Pekár, 
                           Ing. Peter Slivenský)
    proti:          0
    zdržal sa:   0
Uznesenie schválené.

K bodu č.9   
Oznámenie o poverení zástupcu starostky obce 
Starostka Božena Krajčovičová   - oboznámila prítomných so svojím rozhodnutím menovať do tejto funkcie poslanca Viliama Čapkoviča a požiadala predsedu návrhovej komisie o návrh uznesenia o ktorom dala hlasovať:

Uznesenie  5/VII 	
Obecné zastupiteľstvo v Jaslovských Bohuniciach  berie na vedomie oznámenie starostky obce Boženy Krajčovičovej o poverení poslanca Viliama Čapkoviča funkciou zástupcu starostu obce.
Hlasovanie poslancov: prítomných poslancov: 9
Potrebné kvórum na schválenie: nadpolovičná väčšina prítomných, t.j. 5 a viac
Hlasovanie poslancov:
       za:           7  (Ing. Štefan Dubovský, Miroslav Gajarský, Ing. Miroslav Lehuta, Ing. Pavol 
                           Miklošovič, Ján Pekarovič, Ing, Vladimír Pekár, Ing. Peter Slivenský)
    proti:          1  (Ing. Ľuboš Bokor) 
    zdržal sa:   1  (Viliam Čapkovič)
Uznesenie schválené.

K bodu č.10
Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva        
Starostka Božena Krajčovičová  - oboznámila s § 12 zákon č. 369/1990 Zb. o obecnom zriadení v znení neskorších predpisov, z ktorého vyplýva povinnosť ustanoviť poslanca, ktorý by mal oprávnenie zvolávať a viesť zastupiteľstvá a v ktorých prípadoch by to prichádzalo do úvahy. Predložiť návrh aby týmto poslancom bol Ing. Ľuboš Bokor, ktorý bol poverený aj v predchádzajúcom volebnom období. Poslanci nepredložili žiadny pozmeňujúci návrh. Predseda návrhovej komisie predložil návrh uznesenia o ktorom dala starostka hlasovať: 

Uznesenie  6/VII 	
Obecné zastupiteľstvo v Jaslovských Bohuniciach  poveruje poslanca Ing. Ľuboša Bokora  zvolaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.
Hlasovanie poslancov: prítomných poslancov: 9
Potrebné kvórum na schválenie: nadpolovičná väčšina prítomných, t.j. 5 a viac
Hlasovanie poslancov:
       za:          8  (Viliam Čapkovič, Ing. Štefan Dubovský, Miroslav Gajarský, Ing. Miroslav Lehuta, 
                           Ing. Pavol Miklošovič, Ján Pekarovič, Ing, Vladimír Pekár, Ing. Peter Slivenský)
    proti:         0
    zdržal sa:  1  (Ing. Ľuboš Bokor)
Uznesenie schválené.
     
K bodu č.11
Diskusia. 
Starostka Božena Krajčovičová vyhlásila 5-minútovú prestávku a odovzdala mandátovej komisii sľuby starostky a poslancov, ako aj prehlásenia o nezlučiteľností funkcií a požiadala komisiu o vykonanie ich preskúmania, či spĺňajú podmienky uložené zákonom. Mandátová komisia sa vzdialila z rokovacej miestnosti.

Po návrate mandátovej komisie rokovanie ustanovujúceho zastupiteľstva pokračovalo. 
Predseda mandátovej komisie poslanec Viliam Čapkovič oboznámil prítomných, že sľuby poslancov a starostky  ako aj prehlásenia o nevykonávaní funkcie nezlučiteľnej s ich mandátmi sú podpísané vlastnoručne a spĺňajú všetky podmienky uložené zákonom.
Starostka požiadala predsedu návrhovej komisie poslanca Ing. Pavla Miklošoviča o predloženie návrhu uznesenia, o ktorom dala hlasovať:

Uznesenie  7/ VII 	
Obecné zastupiteľstvo v Jaslovských Bohuniciach
A. berie na vedomie
     1.  výsledky volieb do orgánov samosprávy obce z 15.11.2014
     2.  vystúpenie novozvolenej starostky 
B.  konštatuje že
     1.  novozvolená starostka obce Božena Krajčovičová zložil zákonom predpísaný sľub starostu    
         obce
2. zvolení poslanci obecného zastupiteľstva zložili zákonom predpísaný sľub poslanca obecného zastupiteľstva:
          Ing. Ľuboš Bokor     
          Viliam Čapkovič
          Ing. Štefan Dubovský
          Miroslav Gajarský
          Ing. Miroslav Lehuta
          Ing. Pavol Miklošovič
          Ján Pekarovič
          Ing. Vladimír Pekár
          Ing. Peter Slivenský
Hlasovanie poslancov: prítomných poslancov: 9
Potrebné kvórum na schválenie: nadpolovičná väčšina prítomných, t.j. 5 a viac
Hlasovanie poslancov:
       za:         9  (Ing. Ľuboš Bokor, Viliam Čapkovič, Ing. Štefan Dubovský, Miroslav Gajarský,
                         Ing. Miroslav Lehuta, Ing. Pavol Miklošovič, Ján Pekarovič, Ing, Vladimír Pekár, 
                         Ing. Peter Slivenský)
    proti:         0
    zdržal sa:   0
Uznesenie schválené.

Poslanec Viliam Čapkovič - poďakoval za prejavenú dôveru a vyslovil presvedčenie že bude dobrá spolupráca, čo bude nevyhnutné pre napredovanie obce.

Poslanec Ing. Pavol Miklošovič - požiadal, aby podkladové materiály boli poslancom predkladané v dostatočnom časovom predstihu. 

K bodu č.12
Záver
Do diskusie sa už neprihlásil žiadny poslanec, ani nik z prítomných nepožiadal o slovo, preto starostka Božena Krajčovičová poďakovala prítomným za účasť a rokovanie ustanovujúceho zastupiteľstva o 17,40 hod. ukončila.

Overovatelia:               	Ing. Ľuboš Bokor                ............................................

                                       Viliam Čapkovič                 ............................................ 

Zapísala: Božena Hideghétiová    

                                                                                  Božena Krajčovičová  
                                                                                        starostka obce